**Február**

**Név:**

**Életkor:**

**Iskola:**

**Osztály:**

Az év élőlényei

1. **TALÁLJ RÁ A VÁLASZOKRA!**

A következő kisfilm középhegységeink kétéltűiről, valamint a Bükk alpesi gőte populációiról szól:

<https://www.youtube.com/watch?v=JUJzvwKgx-0>

* Melyik 2019. év élőlényére ismersz rá a film elején?
* Rendszertanilag melyik csoportba tartozik?
* Rokona a szintén mutatós alpesi gőte. Hazánkban hol talál alkalmas élőhelyeket?
* Milyen változásokon mennek keresztül a lárvakor végére?
* Az utóbbi évtizedben az alpesi gőte legfontosabb szaporodási helyei az erdei pocsolyákban alakultak ki. Miért veszélyeztetettek ezek az élőhelyek?
* Milyen védelmi tevékenységeket folytattak a természetvédelmi szakemberek az alpesi gőte populációk fennmaradása érdekében?
1. **MIRE GONDOLTUNK? (Ismerd meg a 2019-es év élőlényeit és ősmaradványát!)**

1. …………………………...………………………

* Kb. 200 millió évvel ezelőtt, mocsaras tengerparti erdőkben élő őshüllő voltam.
* Magyarország első dinoszaurusz leleteként ismernek. Első nyomaimat Wein György geológus fedezte fel 1966-ban a mecseki kőszénbányák területén, melyeket később Kordos László paleontológus írt le 1983-ban. Csak a lábnyomaimra bukkantak rá, csontjaimra eddig még nem.
* A legújabb kutatások szerint két lábon járó, kistermetű (1,5-2 m) ragadozó, esetleg dögevő lehettem.

2. ………………….……………………………….

* Nemzetségemet a tinórufélék családjába sorolják, és az erdei gombák királyaként emlegetik. Fajnevemet kalapom színéről kaptam.
* Meleg lomberdőkben, tölgy és bükkfákkal élek gyökérkapcsoltságban.
* Sötétbarna kalapom 5-20 (ritkán 30) cm átmérőjű, bronzszínű beütésekkel. „Ízletes” és „vörösbarna” rokonaimmal könnyen összetéveszthetsz. Jóízű vagyok.

3. ………………….……………………………….

* Középhegységekben, főként mészkövön kialakult karsztbokorerdőkben, száraz tölgyesekben élő fás szárú növény vagyok.
* Többnyire alacsony termetű vagyok, gyakran már tőből elágazom, koronám terebélyes. Fényes, feketére érő csonthéjas terméseim átlagosan 6 mm átmérőjűek, egyszerre keserűek és édesek.
* Ha kérgemet megtöröd, erős kumarin illatot árasztok, amely gyulladáscsökkentő, nyugtató és értágító hatású. Törzsemet pipaszár készítésére használják, innen ered népi elnevezésem: pipaszármeggy.

4. ………………….……………………………….

* Sűrű, kék vagy kékesszürke szőrzetem és a szárnyfedőkön, valamint az előháton látható bársonyfekete rajzolatom alapján könnyen felismerhetsz.
* A holtfa nélkülözhetetlen szerepet tölt be életünkben, mivel a petéket elhalt fatörzsek meglazult kérge alá rakjuk.
* A Duna-Ipoly Nemzeti Park címerállatának választott.

5. ………………………………………………….

* Holtágakban, kisebb-nagyobb tavakban élek. Elsősorban a csendes, nyugodt, hínárossal benőtt vizeket kedvelem. A lényeg, hogy legyen búvóhelyem.
* Rejtőzködnöm kell, mivel úszóim élénkpirosak. Hátúszóm a hasúszó alapjánál hátrébb kezdődik. Szemgyűrűm sárgásfehér vagy narancsos, benne olykor piciny, vérpiros pettyek láthatók.
* Népi elnevezéseim: Bikkely, Bódor keszeg, Búzaszemű kárász, Búzaszemű kele, Czompókhal, Kelen, Konzhal, Piroska, Pirosszárnyú konczér, Szőrkeszeg.

6. ………………….……………………………….

* A farkos kétéltűek rendjébe tartozom, hosszúságom 10-18 cm.
* Elevenszülő (ún. vivipar) vagyok. Lárvaként születek a világra meglehetősen fejletten, végtagokkal és kopoltyúkkal.
* Feltűnő, sárga-fekete mintázatom mérgező bőrváladékomra figyelmeztet.

7. ………………….……………………………….

* Európa legnagyobb macskaféléje vagyok.
* Főleg éjjel tevékenykedem, étlapomon a kisemlősök, a nyúl, a róka, és az őz is megtalálható.
* Pettyes bundám és sajátos szakállam mellett egyik feltűnő jellegzetességem a fülek hegyén viselt szőrbojt (pamacs).
1. **JÁRJ UTÁNA!**
* Miről nevezték el az év ősmaradványát?
* Melyik két helyszínen láthatóak kiállítva az őshüllő lábnyomait tartalmazó leletek?
* Miért jelent halálos csapdát a havasi cincérek számára a nyárra is az erdőszélen hagyott bükkfarakás?

 *(fotó: Merkl Ottó)*

* Melyik állat ókorból eredő neve a „tűzgyík”? Milyen téves hiedelem kapcsolódik az elnevezéshez?

*Forrás:* [*https://mttmuzeum.blog.hu/2018/12/21/az\_ev\_rovara\_2019-ben\_a\_havasi\_cincer*](https://mttmuzeum.blog.hu/2018/12/21/az_ev_rovara_2019-ben_a_havasi_cincer)

[*http://evosmaradvanya.hu/*](http://evosmaradvanya.hu/)

**PÁRBAN**

Az alábbi fotókon a 2019. év élőlényeit láthatod. Írd a képek alá nevüket, valamint a mellettük lévő rubrikákba a rájuk vonatkozó tulajdonságok betűjelét! Figyelj a színekre is! Helyes megoldás esetén, fentről lefelé olvasva egy ércásványt és legjellemzőbb kristályformáját kapod megfejtésül.

………………………………………………...

………………………………………………...

………………………………………………...

………………………………………………...

………………………………………………...

………………………………………………...

Megfejtés: \_\_ \_\_ \_\_ \_\_ \_\_ \_\_ \_\_

 kristályrácsa: \_\_ \_\_ \_\_ \_\_ \_\_

**O**: Sekély szikes tavakat, öntésterületeket kedvelek.

**T**: Az Aggteleki Nemzeti Park címerállatának választottak.

**K**: Fokozottan védenek. Természetvédelmi értékem: 500 000 forint.

**G**: Sziklás helyeken is megtelepszek, erre utal a nevemben található állatnév is.

**C**: Régen székigólyának hívtak.

**A**: Nagykiterjedésű, zárt és háborítatlan erdőségekhez kötődöm. Nehezen viselem az emberi zavarást.

**L**: Fabölcsőmből ovális röpnyíláson keresztül jutok ki a szabadba.

**A**: Családtagjaim fészkes virágzatúak.

**N**: A hozzám nagyon hasonló bodorkától a hasúszómhoz képest hátrébb elhelyezkedő hátúszóm különböztet meg.

**K**: Mintázatom szó szerint egyedi.

**E**: Bár lárvakorunk 2-4 évig is eltart, kifejletten legfeljebb 3 hétig élünk.

**I**: Étrendemben a plankton szervezetek és egyéb vízi gerinctelenek mellett fonalas algák, növényi hajtások, rügyek és magvak szerepelnek.

1. **REJTVÉNY: GRAFILOGIKA**

**Mi az a grafilogika?**

A grafilogika egy japán eredetű logikai rejtvényfajta. A rejtvény egy négyzetrácsos hálóból áll, amelynek az egyik vízszintes és az egyik függőleges oldala mellett számok állnak. Ezek a számok azt jelzik, hogy az adott sorban vagy oszlopban mekkora méretű (azaz hány négyzetnyi) sötét blokkok követik egymást (ugyanabban a sorrendben). Minden besatírozott blokkot tetszőleges számú (legalább egy) üres hely választ el egymástól. Érdemes az üres négyzeteket is jelölni (x-szel vagy ponttal). A játék célja, hogy minden négyzetrácsról eldöntsük, be van-e satírozva vagy nem.

A játékról és a megoldási technikákról bővebben az alábbi linken olvashatsz:

<https://hu.wikipedia.org/wiki/Grafilogika>

Fejtsd meg az itt látható grafilogikai feladványt, és a megoldással egészítsd ki az év madarára vonatkozó állítást!

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  | 1 | 1 |  |  |  | 1 | 1 |  |  |
|  |  |  | 2 | 1 | 2 | 2 | 3 |  |  | 1 | 1 | 1 |  |
|  |  |  | 2 | 3 | 1 | 1 | 1 | 0 | 8 | 1 | 1 | 5 |  |
|  |  | 0 |   |   |   |   |   |   |   |   |   |   |  |
|  | 3 | 4 |   |   |   |   |   |   |   |   |   |   |  |
| 1 | 1 | 1 |   |   |   |   |   |   |   |   |   |   |  |
| 1 | 1 | 1 |   |   |   |   |   |   |   |   |   |   |  |
|  | 2 | 4 |   |   |   |   |   |   |   |   |   |   |  |
| 2 | 1 | 1 |   |   |   |   |   |   |   |   |   |   |  |
| 2 | 1 | 1 |   |   |   |   |   |   |   |   |   |   |  |
| 2 | 1 | 1 |   |   |   |   |   |   |   |   |   |   |  |
|  | 5 | 4 |   |   |   |   |   |   |   |   |   |   |  |
|  |  | 0 |   |   |   |   |   |   |   |   |   |   |  |

**A gólyatöcs fészekalja 3-5 tojásból áll, a kotlási idő átlagosan \_\_\_\_\_\_\_\_ nap.**

1. **SZABAD A PÁLYA…**

**Szalamandra mantra vagy dal,**

**esetleg keszeg mese, de ez esetben vers es lehet…**

Ismered az eszperente nyelvi játékot? A lényege, hogy olyan értelmes mondatokat kell alkotni, melyben magánhangzóként kizárólag az „e” betű szerepelhet. Ennek változata az aszparanta, melyben értelemszerűen csak „a” betű szerepelhet magánhangzóként.

Az év élőlényei közül a szalamandra és a keszeg épp megfelel e feltételeknek. Írjál a szalamandráról aszparanta, vagy a keszegről eszperente nyelven! Műfaj szabadon választott.